
Informacija žiniasklaidai
2011 m. sausio 11 d.

Laisvės gynėjų dieną VDU prisimins garbingi svečiai iš užsienio

Sausio 12 d., trečiadienį, garbingi svečiai iš Islandijos, JAV, Kanados, Ispanijos, Rusijos, Čekijos, Norvegijos, Vengrijos, Švedijos ir Vytauto Didžiojo universiteto bendruomenės nariai prisimins Sausio 13-osios įvykius ir jų reikšmę Lietuvai.

15.40 val. Vytauto Didžiojo universiteto rektorato pastate (K. Donelaičio 58) svečiai – Jonas Baldvinas Hannibalssonas (ekonomistas, politikas, kuriam einant Islandijos užsienio reikalų ministro pareigas 1991 m. Islandija pirmoji pripažino Baltijos šalių valstybingumą), Mikelis Arregui (EFE agentūros biuro Maskvoje vadovas), Jurijus Afanasjevas (Visuomenės veikėjas, istorikas, mokslų akademijos narys, profesorius, Sausio 13-osios naktį telefonu kalbėjęsis su V. Landsbergiu), Jaroslavas Suchánekas (buvęs Čekoslovakijos deputatas, susitikęs su G. Vagnoriumi), Rimantas Dirvonis (JAV Lemonto Apylinkės Lietuvių Bendruomenės valdybos narys), Mirga Šaltmiras (Pasaulio lietuvių jaunimo sajungos vicepirminkė, glaudžiai dirbusi su PLB ir Sąjūdžiu, Sausio 13-osios naktį, eidama Seimo pirmininko sekretoriato darbuotojos pareigas, išbuvusi Seimo rūmuose ir visą laiką palaikiusi ryšius su Vakarų ambasadomis Maskvoje), Ingvaldas Godalis (Norvegijos paramos Čečėnijai komiteto valdybos narys, Stortingo grupės Baltijos valstybėms remti pirmininkas), Viktoras Šeinis („Jabloko“ partijos Politinio komiteto narys, visuomenės veikėjas, Rusija), Genadijus Burbulis (Federacijos Tarybos pirmininko patarėjas, visuomeninis veikėjas, Rusija), Danielis Tarschys (Stokholmo universiteto politikos mokslų profesorius, Švedijos karališkosios mokslų akademijos narys, buvęs ET generalinis sekretorius), Huba Kozma (Vengrijos parlamento narys), Péteris Nahimi (Taikomosios komunikacijos mokslinio instituto direktorius, Vengrijos demokratinio forumo valdybos narys), Peteris Koszó (Hódmezővásárhely miesto (Vengrija) vicemeras) – prisimins prieš dvidešimt metų vykusius įvykius, kalbės apie jų reikšmę Lietuvos ateičiai.

Prieš prof. Liudo Mažylio moderuojamą diskusiją svečiai nuo 15 val. aplankys LRT Kauno skyrių (S. Daukanto g. 28A), o po pasidalijimo įžvalgomis VDU rektorate 17val. lankysis istorinėje Lietuvos Respublikos Prezidentūroje Kaune (Vilniaus g. 33).

Susitikime su svečiais dalyvaus VDU Mokslo prorektorius prof. Juozas Augutis, VDU Viešųjų ryšių prorektorė prof. Auksė Balčytienė, prof. Liudas Mažylis, VDU Tarptautinių ryšių tarnybos direktorė Zina Baltrėnienė, VDU rektorato atstovai bei kiti VDU bendruomenės nariai.

Informaciją teikia:
Viešosios komunikacijos tarnybos vyr. specialistė
Edita Buškevičiūtė

Tel.: 8 37 327960, mob.: 8 604 44603

El. paštas: e.buskeviciute@vkt.vdu.lt 

***
Dar daugiau aktualios informacijos žurnalistams rasite tinklalapyje www.vdu.lt: pranešimai spaudai skelbiami adresu http://www.vdu.lt/apie-vdu/pranesimai-spaudai.html, nuolat atnaujinamus ir papildomus renginių anonsus rasite čia: http://www.vdu.lt/lt/events. Nuotraukų iš VDU gyvenimo galite rasti „Flickr“ socialiniame tinkle adresu http://www.flickr.com/photos/vdu.

